### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Det er altid tragisk, når der sker ulykker i byen. Og pårørende står desværre ofte tilbage med spørgsmålet om, hvorfor og hvordan ulykken kunne ske. Således også især når det vedrører drukneulykker og især i de mørke og kolde måneder. Vi har et levende Natteliv især langs åen og en rivende udvikling på de bynære havnearealer hvor bosætningen på [adresse] når tæt på 6.000 borgere inden årets udgang, og vi oplever en stigende trafik til og fra [adresse] til følge, men også et stigende antal aktiviteter i tilknytning til FTL havnen.

Teknik og Miljø arbejder derfor med at styrke sikkerheden ved å og havn i flere faser:

Fase 1:

Teknik og Miljø har igangsat og finansieret yderligere sikkerhedsinitiativer som hegn, redningsstiger og termiske kameraer, som første fase i arbejdet med øget sikkerhed ved [adresse] og langs de bynære havnearealer.

Men behovet for sikkerhedstiltag er større end budgettet på 4. mio. kr. rækker til og som Teknik og Miljø nu har disponeret fuldt ud til Fase 1, og som forventes implementeret inden vinterhalvåret (1/10-30/3).

Fase 2:

Socialdemokratiet (S), Venstre (V) og det Konservative Folkeparti (KF) foreslår derfor, at forligspartierne afsætter midler til følgende i arbejdets anden fase baseret på anbefalingerne fra de eksterne rådgivere og beredskabet:

- Permanente hegn på udvalgte områder ved [adresse] og åen

- Årstidsbestemte hegn langs forkanten på bassin 7 (ved [adresse]), [adresse] og “isflagerne” ved [adresse]

- Redningstov langs havnefronten ved særligt udsatte steder

Teknik og Miljø anmodes om at vurdere forskellige scenarier for disse anlæg og tilhørende økonomi, samt implementerings horisont.

Fase 3:

I arbejdets tredje fase foreslår S, V og KF at der bør sættes fokus på andre arealer end Teknik og Miljøs på de bynære havnearealer, nemlig de tilgrænsende områder som forvaltes af Kultur og Borgerservice, Private Ejer-/Grundejerforeninger, Projektudviklere og Bygherrer.

Forholdene bør her bl.a. sikres bedre på FTL-havnen med en budgetbevilling til såvel Kultur og Borgerservice som til Teknik og Preben Schmidt til at være primus motor på tiltagene, samt at Teknik og Miljø stiller sin viden og erfaring med sikkerhedstiltag til rådighed i involverende samarbejder, som bør etableres med de førnævnte grundejere, nuværende såvel som kommende, med henblik på at øge sikkerheden såvel forud for og under byggerierne, som efter ibrugtagning og overdragelse af byggerierne.

Drift:

Endelig bør der reserveres midler til driften af de nye sikkerhedstiltag. Det gælder både de anlæg, som Teknik og Miljø selv kan finansiere og ovenstående nye tiltag under fase 2.

Kommende initiativer:

Teknik og Miljø igangsætter i efteråret et særskilt arbejde i om en revurderet belysningsplan på havnearealerne.

Det forslås, at udarbejdes en hensigtserklæring om økonomisk tilskud hertil i kommende budgetforlig da belysning både øger den konkrete sikkerhed, men også den generelle sikkerhed.

Bertil Krogh, Socialdemokratiet

Pia Ravn, Konservative Folkeparti

Niels Christensen, Venstre